 (10) การควบคุมภายใน 

สรุปรายงานผลการตรวจสอบระบบการควบคุมภายใน

บริษัท ดีลอยท์ ทู้ช โธมัทสุ ไชยยศ จำกัด (บริษัทที่ปรึกษา)
ได้ดำเนินการตรวจสอบระบบการควบคุม ภายในของ บริษัท ฟูรูกาวา เม็ททัล (ไทยแลนด์) จำกัด
(มหาชน) ในปี 2548 สำหรับฝ่ายทรัพยากรบุคคล – แผนกเงินเดือน, ฝ่ายจัดส่ง, ฝ่ายขาย,
ฝ่ายบัญชีและการเงิน, ฝ่ายผลิต, ฝ่ายซ่อมบำรุง และฝ่ายบริหาร เป็นที่เรียบร้อยแล้ว

ตามที่บริษัทที่ปรึกษา
ได้รับมอบหมายจากบริษัทให้ดำเนินการตรวจสอบระบบการควบคุมภายในของฝ่ายงานข้างต้น
บริษัทที่ปรึกษาได้ดำเนินการตรวจสอบระบบควบคุมภายในว่า การปฏิบัติงานเป็นไปตามระเบียบ
ข้อบังคับที่ผู้บริหารกำหนดขึ้นหรือไม่ โดยมุ่งให้การตรวจสอบครอบคลุมประเด็นต่าง ๆ
ในเบื้องต้นดังนี้ :

-   ความถูกต้องและสมบูรณ์ของข้อมูลทางการเงิน

-   การปฏิบัติตามนโยบายแผนงานและกฎข้อบังคับของทางบริษัท

-   การใช้ทรัพย์สินเพื่อให้เกิดประโยชน์สูงสุด

-   การบรรลุวัตถุประสงค์และเป้าหมายของการดำเนินงาน

ในการปฏิบัติงาน บริษัทที่ปรึกษาได้มีการอ้างถึงแนวทางการปฏิบัติงานที่ดี (Best Practices)
เพื่อช่วย ผู้บริหารในการพัฒนานโยบายและขั้นตอนการปฏิบัติ
โดยเรียนสัมภาษณ์กับพนักงานในแต่ละแผนกของบริษัทเพื่อพิจารณาและสอบทานการดำเนินงาน
รวมถึงตรวจสอบเอกสารที่เกี่ยวข้อง
โดยดำเนินการสุ่มตัวอย่างเพื่อตรวจสอบรายการในช่วงระหว่างเดือนมกราคม 2548
ถึงเดือนธันวาคม 2548 เพื่อทดสอบความถูกต้องของระบบการควบคุมภายในที่สำคัญ

จากการตรวจสอบระบบการควบคุมภายในของแผนกและฝ่ายที่เกี่ยวข้องของบริษัทในปี 2548
บริษัทที่ปรึกษาพบว่ามีประเด็นซึ่งบริษัทควรพิจารณาแก้ไขปรับปรุง จำนวนทั้งสิ้น 25 ประเด็น
ซึ่งประกอบไปด้วย :

-   ประเด็นที่จัดว่ามีระดับความเสี่ยงสูง 2 ประเด็น

-   ประเด็นที่จัดว่ามีระดับความเสี่ยงปานกลาง 13 ประเด็น และ

-   ประเด็นที่จัดว่ามีระดับความเสี่ยงต่ำ 10 ประเด็น

ทั้งนี้ ผู้บริหารเห็นขอบในคำแนะนำทั้งหมด
ยกเว้นประเด็นเรื่องการลงนามอนุมัติในแบบฟอร์มเปล่าของเอกสารใบส่งของ Delivery
Note/Invoices/Tax Invoices) ซึ่งผู้บริหารชี้แจงว่า
เนื่องจากข้อจำกัดในเรื่องระยะเวลาของการจัดส่ง
ทำให้ไม่สามารถทำการอนุมัติภายหลังที่มีการจัดพิมพ์เอกสารใบส่งของแล้วได้
จากการติดตามผลการตรวจสอบในงวดก่อนพบว่ามีประเด็นที่จะต้องดำเนินการติดตามผลการแก้ไขในปี
2549 อีก 5 ประเด็น สำหรับปัจจัยความเสี่ยงในส่วนอื่น
พบว่ามีการปรับปรุงแก้ไขตามคำแนะนำของบริษัทที่ปรึกษาอย่างถูกต้อง

จากการตรวจสอบระบบการควบคุมภายใน บริษัทที่ปรึกษามีความเห็นว่า
บริษัทมีระบบการควบคุมภายในที่เพียงพอ
และเหมาะสมในการป้องกันและควบคุมทรัพย์สินของบริษัทที่อาจเกิดความเสียหายจากการดำเนินธุรกิจของบริษัท

สรุปรายงานจากคณะกรรมการตรวจสอบ

คณะกรรมการตรวจสอบ บริษัท ฟูรูกาวา เม็ททัล (ไทยแลนด์) จำกัด (มหาชน) ประกอบด้วย
คณะกรรมการที่เป็นอิสระจากการบริหารงานของบริษัท จำนวน 3 ท่าน ดังนี้ :

1. นายโกวิทย์ โปษยานนท์ ประธานคณะกรรมการตรวจสอบ

2. นายวิบูลย์ อังสนันท์ กรรมการตรวจสอบ

3. นายฮิโรชิ ยามาโมโตะ กรรมการตรวจสอบ

โดยมีนางนิตยา อัศวะวิสิทธิ์ชัย เป็นเลขานุการคณะกรรมการตรวจสอบ

คณะกรรมการตรวจสอบ
ได้รับมอบหมายจากคณะกรรมการของบริษัทในการกำกับดูแลงบการเงินของบริษัทให้มีการปฏิบัติตามมาตรฐานบัญชีที่เหมาะสมกับการดำเนินธุรกิจ
สอบทานให้บริษัทมีรายงานทางการเงินอย่างถูกต้องและเพียงพอ
มีระบบการควบคุมภายในและการตรวจสอบภายในที่เหมาะสมและมีประสิทธิภาพ
มีการปฏิบัติตามกฎหมายว่าด้วยหลักทรัพย์และตลาดหลักทรัพย์ฯ ให้มีการเปิดเผยข้อมูลอย่างเพียงพอ
รวมทั้งหน้าที่อื่น ๆ ตามที่คณะกรรมการบริษัทมอบหมาย
พร้อมทั้งให้ความสำคัญกับการปฏิบัติตามจริยธรรม ความโปร่งใส และสามารถตรวจสอบได้
และมิได้มีการปฏิบัติใด ๆ อันเป็นการขัดแย้งกับข้อบัญญัติของกฎหมาย
พร้อมทั้งได้มีการรายงานผลการประชุมของคณะกรรมการตรวจสอบต่อคณะกรรมการบริษัททราบทุกครั้งที่มีการประชุม

คณะกรรมการตรวจสอบได้ปฏิบัติหน้าที่ดังต่อไปนี้

1.  ในปี 2548 คณะกรรมการตรวจสอบได้มีการประชุมรวม 4 ครั้ง

2.  สอบทานงบการเงินรายไตรมาส
    สอบทานและเห็นชอบในการเสนอรายงานทางการเงินประจำปี 2548 ของบริษัท
    โดยให้ความสำคัญต่อการปฏิบัติตามมาตรฐานบัญชีที่รับรองทั่วไป
    ก่อนนำส่งตลาดหลักทรัพย์แห่งประเทศไทย
    และสำนักงานคณะกรรมการกำกับหลักทรัพย์และตลาดหลักทรัพย์
    และก่อนเสนอให้คณะกรรมการบริษัท

3.  ดูแลให้บริษัทมีระบบการควบคุมภายในที่เหมาะสมและมีประสิทธิภาพ
    และประเมินความเพียงพอของระบบการควบคุมภายในของบริษัทแล้ว มีความเห็นว่า
    บริษัทมีระบบการควบคุมภายในที่เพียงพอและเหมาะสมกับสภาพธุรกิจ
    และไม่พบข้อบกพร่องเกี่ยวกับระบบการควบคุมภายในที่เป็นสาระสำคัญ

4.  เสนอแนะต่อคณะกรรมการบริษัทในการส่งเสริมการกำกับดูแลกิจการที่ดี
    ให้สอดคล้องกับแนวทางของตลาด หลักทรัพย์แห่งประเทศไทย

5.  เข้าร่วมประชุมการประชุมสามัญผู้ถือหุ้นประจำปี 2548
    เพื่อชี้แจงในเรื่องที่เกี่ยวกับคณะกรรมการตรวจสอบ

6.  ให้ความเห็นเกี่ยวกับการปฏิบัติตามกฎหมายและกฎระเบียบต่าง ๆ ที่เกี่ยวข้อง
    ตลอดจนข้อกำหนดของตลาดหลักทรัพย์แห่งประเทศไทย

7.  พิจารณาขอบเขตการปฏิบัติงาน และแผนการตรวจสอบระบบควบคุมภายในสำหรับปี 2549

สำหรับรอบปีบัญชี 2549 คณะกรรมการตรวจสอบได้เสนอต่อคณะกรรมการบริษัท ให้เสนอต่อที่ประชุม
ผู้ถือหุ้นว่า เห็นสมควรแต่งตั้ง บริษัท เคพีเอ็มจี ภูมิไชย สอบบัญชี จำกัด เป็นผู้สอบบัญชีของ บริษัท
ฟูรูกาวา เม็ททัล (ไทยแลนด์) จำกัด (มหาชน) อีกวาระหนึ่ง และกำหนดค่าสอบบัญชีประจำปี
2549 เป็นจำนวนเงิน 850,000 บาท